CELEX: 32014R0588
Language: et
Date: 2014-06-02 00:00:00
Title: Komisjoni määrus (EL) nr 588/2014, 2. juuni 2014 , millega muudetakse Euroopa Parlamendi ja nõukogu määruse (EÜ) nr 396/2005 III ja IV lisa seoses apelsiniõli, Phlebiopsis gigantea , giberelliinhappe, Paecilomyces fumosoroseus' e tüve FE 9901, Spodoptera littoralis' e nukleaarse polühedroosi viiruse, Spodoptera exigua nukleaarse polühedroosi viiruse, Bacillus firmus I-1582, S-abstsiishappe, L-askorbiinhappe ja Helicoverpa armigera nukleaarse polühedroosi viiruse jääkide piirnormidega teatavates toodetes või nende pinnal  EMPs kohaldatav tekst

3.6.2014   
            
            
               ET
            
            
               Euroopa Liidu Teataja
            
            
               L 164/16
            
         KOMISJONI MÄÄRUS (EL) nr 588/2014,
   2. juuni 2014,
   millega muudetakse Euroopa Parlamendi ja nõukogu määruse (EÜ) nr 396/2005 III ja IV lisa seoses apelsiniõli, Phlebiopsis gigantea, giberelliinhappe, Paecilomyces fumosoroseus'e tüve FE 9901, Spodoptera littoralis' e nukleaarse polühedroosi viiruse, Spodoptera exigua nukleaarse polühedroosi viiruse, Bacillus firmus I-1582, S-abstsiishappe, L-askorbiinhappe ja Helicoverpa armigera nukleaarse polühedroosi viiruse jääkide piirnormidega teatavates toodetes või nende pinnal
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) ning eriti selle artikli 5 lõiget 1,
   ning arvestades järgmist:
   
               (1)
            
            
               Giberelliinhappe jääkide piirnormid on sätestatud määruse (EÜ) nr 396/2005 III lisa A osas. Phlebiopsis gigantea, Paecilomyces fumosoroseus'e tüve FE 9901, Spodoptera littoralis'e nukleaarse polühedroosi viiruse, Spodoptera exigua nukleaarse polühedroosi viiruse, Bacillus firmus I-1582, apelsiniõli, S-abstsiishappe, L-askorbiinhappe ja Helicoverpa armigera nukleaarse polühedroosi viiruse puhul ei ole konkreetseid jääkide piirnorme sätestatud, samuti ei ole neid aineid kantud määruse (EÜ) nr 396/2005 IV lisasse, seega kohaldatakse vaikeväärtust 0,01 mg/kg, mis on sätestatud kõnealuse määruse artikli 18 lõike 1 punktis b.
            
         
               (2)
            
            
               
                  Phlebiopsis gigantea, (2)
                  Paecilomyces fumosoroseus'e tüve FE 9901, (3)
                  Spodoptera littoralis'e nukleaarse polühedroosi viiruse, (4)
                  Spodoptera exigua nukleaarse polühedroosi viiruse, (5)
                  Bacillus firmus I-1582 (6) ja Helicoverpa armigera nukleaarse polühedroosi viiruse (7) puhul tegi Euroopa Toiduohutusamet (edaspidi „toiduohutusamet”) järelduse, et need ained ei ole inimestele patogeensed ning nende puhul ei ole vaja teha kvantitatiivset tarbijaohu hindamist. Seda arvestades leiab komisjon, et nende ainete lisamine määruse (EÜ) nr 396/2005 IV lisasse on asjakohane.
            
         
               (3)
            
            
               Apelsiniõli (8) puhul ei saanud toiduohutusamet teha järeldust ohu kohta toidu kaudu omastamisel, kuna teave ei olnud täies ulatuses kättesaadav ja riskijuhtijatel tuleb asjaolusid veel kaaluda. Apelsiniõli esineb looduslikult taimedes ning seda kasutatakse lõhna- või maitseainena ravimites ja toidus. Seda silmas pidades peetakse asjakohaseks lisada kõnealune aine määruse (EÜ) nr 396/2005 IV lisasse ajutiselt kuni EFSA põhjendatud arvamuse valmimiseni vastavalt artikli 12 lõikele 1.
            
         
               (4)
            
            
               Giberelliinhappe (9) puhul ei saanud toiduohutusamet teha järeldust ohu kohta toidu kaudu omastamisel, kuna teave ei olnud täies ulatuses kättesaadav ja riskijuhtijatel tuleb asjaolusid veel kaaluda. Giberelliinhape esineb looduslikult paljudes taimedes. Järelevalveamet ei teinud ettepanekut jääkide piirnormide kohta viinamarjades, kuna katse- ja kontrollproovides sisalduvad jäägid olid alla määramispiiri ning kuna ei ole võimalik eristada väljastpoolt pärinevaid ja taimes loomulikult esinevaid giberelliine. Sellepärast peetakse asjakohaseks lisada kõnealune aine määruse (EÜ) nr 396/2005 IV lisasse ajutiselt kuni EFSA põhjendatud arvamuse valmimiseni vastavalt artikli 12 lõikele 1.
            
         
               (5)
            
            
               S-abstsiishappe (10) puhul ei saanud toiduohutusamet teha järeldust ohu kohta toidu kaudu omastamisel, kuna teave ei olnud täies ulatuses kättesaadav ja riskijuhtijatel tuleb asjaolusid veel kaaluda. S-abstsiishape esineb looduslikult taimedes. Sellepärast peetakse asjakohaseks lisada kõnealune aine määruse (EÜ) nr 396/2005 IV lisasse ajutiselt kuni EFSA põhjendatud arvamuse valmimiseni vastavalt artikli 12 lõikele 1.
            
         
               (6)
            
            
               L-askorbiinhappe puhul järeldas (11) toiduohutusamet, et selle lisamine määruse (EÜ) nr 396/2005 IV lisasse on asjakohane.
            
         
               (7)
            
            
               Toiduohutusameti teadusliku arvamuse põhjal ja võttes arvesse olulisi tegureid, on jääkide piirnormide asjaomased muudatused kooskõlas määruse (EÜ) nr 396/2005 artikli 5 lõike 1 ja artikli 14 lõike 2 asjakohaste nõuetega.
            
         
               (8)
            
            
               Määrust (EÜ) nr 396/2005 tuleks seepärast vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 396/2005 III lisast jäetakse välja giberelliinhapet käsitlev veerg.
   2.   IV lisasse lisatakse tähestikulises järjekorras järgmised kanded: „apelsiniõli (12)”, „Phlebiopsis gigantea”, „giberelliinhape (12)”, „Paecilomyces fumosoroseus'e tüvi FE 9901”, „Spodoptera littoralis'e nukleaarne polühedroosi viirus”, „Spodoptera exiguanukleaarne polühedroosi viirus”, „Bacillus firmusI-1582”, „S-abstsiishape (12)”, „L-askorbiinhape”ja „Helicoverpa armigeranukleaarne polühedroosi viirus”.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 70, 16.3.2005, lk 1.
   
      (2)  EFSA: Conclusion on the peer review of the pesticide risk assessment of the active substance Phlebiopsis gigantea. EFSA Journal (2013); 11(1):3033. [31 lk]. doi:10.2903/j.efsa.2013.3033.
   
      (3)  EFSA: Conclusion on the peer review of the pesticide risk assessment of the active substance Paecilomyces fumosoroseusstrain FE 9901. EFSA Journal (2012); 10(9):2869. [26 lk]. doi:10.2903/j.efsa.2012.2869.
   
      (4)  EFSA: Conclusion on the peer review of the pesticide risk assessment of the active substance Spodoptera littoralisnucleopolyhedrovirus. EFSA Journal (2012); 10(9):2864. [33 lk]. doi:10.2903/j.efsa.2012.2864.
   
      (5)  EFSA bioloogiliste ohtude teaduskomisjon (EFSA BIOHAZ Panel), 2013. Scientific Opinion on the maintenance of the list of QPS biological agents intentionally added to food and feed (2013 update). EFSA Journal 2013;11(11):3449, 108 pp. doi:10.2903/j.efsa.2013.3449.
   
      (6)  EFSA: Conclusion on the peer review of the pesticide risk assessment of the active substance Bacillus firmus I-1582. EFSA Journal 2012;
   
      (7)  EFSA: Conclusion on the peer review of the pesticide risk assessment of the active substance Helicoverpa armigera nucleopolyhedrovirus. EFSA Journal 2012;10(9):2865. [31 lk]. doi:10.2903/j.efsa.2012.2865.
   
      (8)  EFSA: Conclusion on the peer review of the pesticide risk assessment of the active substance orange oil. EFSA Journal 2013;11(2):3090. [55 lk]. doi:10.2903/j.efsa.2013.3090.
   
      (9)  EFSA: Conclusion on the peer review of the pesticide risk assessment of the active substance gibberellic acid. EFSA Journal 2012;10(1):2507. [45 lk]. doi:10.2903/j.efsa.2012.2507.
   
      (10)  EFSA, 2013. Conclusion on the peer review of the pesticide risk assessment of the active substance S-abscisic acid. EFSA Journal 2013;11(8):3341, 78 pp. doi:10.2903/j.efsa.2013.3341.
   
      (11)  EFSA: Conclusion on the peer review of the pesticide risk assessment of the active substance L-ascorbic acid. EFSA Journal 2013;11(4):3197. [54 lk]. doi:10.2903/j.efsa.2013.3197.
   
      (12)  Ained on IV lisasse lisatud ajutiselt kuni nende hindamise lõppemiseni direktiivi 91/414/EMÜ kohaselt ning kuni EFSA põhjendatud arvamuse valmimiseni vastavalt artikli 12 lõikele 1.